
A karnozin és homokarnozin részecske-specifikus sav-bázis jellemzése mágneses rezonancia módszerekkel 

Bevezetés: A karnozin és homokarnozin régóta ismert matebolitok az emberi agyban és vázizomban, melyek fontos szerepet töltenek be a pH és redoxi homeosztázis fenntartásában. A pH-függő folyamatok mélyebb megértése hozzásegít e vegyületek biokémiai jelentőségének feltérképezésében. A említett vegyületek imidazol gyűrűjének jellemzése mágneses rezonancia (NMR) paraméterekkel segíthet a pH pontosabb in vivo meghatározásában.
Módszerek: Az említett imidazol-tartalmú dipeptideket 1H NMR-pH titrálásokkal vizsgáltuk közel fiziológiai körülményekben (312 K; 0,15 mol/L ionerősség).
Eredmények: A vegyületek kémiai eltolódás-pH profilja segítségével meghatároztuk a 6-6 makroszkópikus protonálódási állandó értéket, majd egy deduktív módszert használva a vegyületenként 24 mikroszkópikus részecske-specifikus protonálódási állandó értéket. Az imidazol gyűrűhöz tartozó protonálódási állandót vizsgáltuk más oldószer-elegyekben is.
Megbeszélés: A hisztidin-tartalmú dipeptidek részletesebb jellemzése segíthet a biokémiai jelentőségük megértésében. Ezen felül az eredmények hozzájárulhatnak az emberi agy in vivo pH meghatározásban mágneses rezonancia segítségével.




